Üks asi on muidugi see, mida euro majanduslikus võtmes meile toob. Teine aga emotsionaalne seotus. Eks vanematele inimestele tähendas krooni kasutuselevõtt ühe (valusa) etapi lõppu ja uue algust. Nagu keegi ühes kommentaariumis end väljendas: enne oli meil punane pass ja välisvaluuta, siis tuli sinine pass ja oma raha ning nüüd on taas punane pass ja välisraha. Tegelikult on igasugune emotsionaalne  seotus ka üsna subjektiivne teema - inimestel on võime kiinduda igasugu erinevatesse asjadesse, seda võimendada ja kadumisel pisaraid valada. Siis tuleb aga uus ning kordub seesama ring. Keegi ei käse ju kroone hävitada või neid peita, igaüks saab endale meelepärased alles jätta. Ehk võib-olla mitte 500-kroonist, kuid ka sellest on võimalik lasta endale kas või värviline koopia teha.